als_Latn dik_Latn sag_Latn
Pas pak ditësh, më 20 qershor, në një ceremoni të veҫantë, do të përurohet Bulevardi i Ri në Tiranë, ndërkohë që janë duke u bërë punimet e fundit.
Aksi i këtij bulevardi ka një ndriçim të përshtatshëm për makinat, por edhe për të gjithë ata që do të përdorin bulevardin. Projektuesit kanë menduar për të krijuar një ndriçim për sheshet kryesore, duke nisur nga ai kryesor, që është tek ish-Stacioni i Trenit e më pas me vendosjen e ndriçimit në Bulevard, si dhe të sheshet e tjera ku qytetarët do të kenë mundësi që të pushojnë.
Bulevardi i Ri i Tiranës përshkon segmentin nga ish-Stacioni i Trenit deri në Lumin e Tiranës, një rrugë e cila do të shndërrohet në një nga zonat më të rëndësishme të Tiranës, jo vetëm në aspektin e infrastrukturës, por edhe të institucioneve administrative që do të zhvendosen aty.
Bashkia e Tiranës ka programuar që të zhvendosë në këtë zonë zyrat e saj të shërbimit, por edhe një përfaqësi e huaj diplomatike ka shprehur interes që të zhvendosë selitë përgjatë këtij bulevardi.
Kryetari i Bashkisë së Tiranës, Erion Veliaj, ka ndarë edhe në profilin e tij zyrtar një video nga bulevardi, i cili ka edhe një hapësirë të jashtëzakonshme parkimi për 320 makina.
als_Latn als_Latn als_Latn als_Latn als_Latn